Здравейте, въпроса ми е следния:  

Имам решение от Телк с дата на инвалидизиране 2006 година.Към този момент съм бил на 24 години и според изискването за получаване на инвалидна пенсия да имам стаж от една година на което условие аз не отговарям.Следователно получавам социална пенсия за инвалидност.Въпроса е има ли как след като в момента съм на 37 и имам стаж повече от 10 години и отговарям на условията ,социалната пенсия да стане инвалидна или няма как да се промени никога. 




Промяна на пенсия от социална към инвалидна
===========================================

 

За съжаление, не, няма как. Касае се за текстове в Кодекса за социално осигуряване, които са въведени още през 99-а година, почти веднага са влезли в Конситуционен съд и съдът се е произнесъл, че не са противоконституционни. Оттогава досега тези текстове почти не са се изменили по съществото си и по тях има образувана дългогодишна съдебна практика.


Има само две опции, които рядко са приложими на практика: да откупите стажа си за студентските години, ако имате завършено висше образование, или при промяна на процента неработоспособност, когато се определя нова дата на инвалидност. При ново решение на ТЕЛК с нова начална дата на инвалидизацията вече ще имате основание да искате и да получите инвалидна пенсия.


